szerződés száma:

**ADÁSVÉTELI SZERZŐDÉS**

amely létrejött alulírott napon és helyen,

egyrészről:

**MÁV Szolgáltató Központ Zártkörűen Működő Részvénytársaság**

**(MÁV Szolgáltató Központ Zrt.)**

Székhely: 1087 Budapest, Könyves Kálmán körút 54-60.

Számlavezető pénzintézete: Raiffeisen Bank Zrt.

Számlaszáma: 12001008-00135665-00100001

Adószáma: 14130179-2-44

Statisztikai számjele: 14130179-6311-114-01

Cégbíróság: Fővárosi Törvényszék Cégbírósága

Cégjegyzékszám: Cg.01-10-045838

Aláírási joggal felruházott képviselők:

Ügyintéző: Coccia Katalin

Telefon: 06/30-205-0038

e-mail: [coccia.katalin@mav-szk.hu](mailto:ungvarine.franyik.maria@mav-szk.hu)

mint eladó a továbbiakban: **Eladó**,

másrészről:

**Cégnév:**

Székhelye:

Számlavezető pénzintézete:

Számlaszáma:

Adószám:

Cégjegyzékszám:

Aláírási joggal felruházott képviselő:

Ügyintéző:

Telefon:

E-mail:

mint vevő, a továbbiakban: **Vevő,**

Eladó és Vevő a továbbiakban külön-külön, mint Fél, együttesen, mint Felek vagy Szerződő Felek

között az alábbi feltételekkel:

1. **A szerződés tárgya, fellelehetőségi, vágási, darabolási hely**

1.1. A …………… napján kelt Vevői árajánlat –………………- alapján Eladó eladja, Vevő pedig megveszi az Eladó kizárólagos tulajdonát képező, jelen szerződés (továbbiakban: Szerződés) **1. sz. mellékletében** szereplő használt, 50-55-29-05-080-7-es pályaszámú, 4 tengelyes, termes, vasútijárművet (a továbbiakban: áru).

1.2. **Fellelhetőség helye:** a MÁV START Zrt. hálózata, ezen belül a konkrét megtekintési hely az **1. sz. mellékletben** került meghatározásra.

1.3. **Darabolási, vágási hely**:Az eladó engedélyével,a fellelhetőségi helyszínről, lehetőség van a kocsit eltovábbítani, MÁV Zrt. kezelésű/tulajdonú területre. Az eltovábbítás a vevő költsége és feladata. Vevő köteles tájékoztatni az eladót a darabolási, vágási helyszínről. A helyszínen az eladó vagy képviselője mind végig jelen lehet, a tevékenységet ellenőrizheti, szabálytalanság esetén felfüggesztheti.

**2. A vételár**

2.1. A Szerződő Felek az teljes vételárat kölcsönösen és összesen **nettó XXX,-Ft / db + 27% ÁFA**, azaz nettó XXX forint + 27% ÁFA (a továbbiakban: „**Vételár**”) összegben határozzák meg, amely Vételár magában foglalja a jármű minden alkotórészét és tartozékát.

Szerződő felek kijelentik, hogy a szerződésben meghatározott Vételár közösen kialkudott ár, amely nem tér el aránytalan mértékben a piaci ártól, erre tekintettel Vevő a Vételár későbbi megtámadásának jogáról kifejezetten lemond*.*

2.2. Az áru jellemzőit és az árura vonatkozó valamennyi, rendelkezésére álló okiratot – amennyiben ilyennel Eladó rendelkezik – az ***1. számú melléklet*** tartalmazza.

2.3. A megfelelő tartalommal kiállított számlát a számla kézhezvételétől számított 30 napos fizetési esedékességgel átutalással kerül kiegyenlítésre a számlán feltüntetett bankszámla számra.

2.3. Szerződő Felek megállapodnak, hogy Vevő Eladóval szemben semmiféle költségtérítési igénnyel semmilyen jogcímen nem élhet, így különösen az áru berakása és kirakása a Vevő feladata és költsége. A Vevő saját költségén köteles biztosítani minden rakományrögzítő eszközt: így különösen a kötelet, drótot, spanifert, stb.

**3. Fizetési feltételek**

3.1.Vevő az áru jelen Szerződésben foglalt Vételárát egyösszegben köteles megfizetni Eladó részére jelen Szerződésben meghatározott bankszámlájára történő átutalással számla ellenében a számla kézhezvételét követő 30 napon belül a Polgári Törvénykönyvről szóló 2013. évi V. törvény (a továbbiakban: Ptk.) 6:130. §-a alapján. A számlázás és kifizetés pénzneme magyar forint.

3.2*.* Eladó számlája azon a napon számít pénzügyileg teljesítettnek, amikor a számla teljes összegét Eladó számlavezető pénzintézete az Eladó bankszámláján jóváírta, mely tényről, továbbá a szállítás megkezdhetőségéről Eladó haladéktalanul köteles Vevőt értesíteni.

Vevő az átutalási megbízáson köteles feltüntetni a szerződés számát.

3.3. A kiállított számlán feltüntetett teljesítési időpont meg kell, hogy egyezzen az Átadás –Átvételi dokumentumban foglalt átadás- átvétel időpontjával (Áfa tv. 55. §).

3.4. Felek kifejezetten úgy állapodnak meg, hogy Vevő jelen Szerződés aláírását követően nem jogosult a jelen Szerződéstől elállni.

3.5. Felek megállapodnak, hogy késedelmes fizetés esetén az Eladó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 (nyolc) százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.

3.6. Eladót szerződést megerősítő kötelezettség nem terheli.

Vevő vállalja, hogy a megvett árut a jelen Szerződésben és mellékleteiben rögzítetteknek megfelelő határidőben elszállítja.

3.7. A MÁV Szolgáltató Központ Zrt. -vel szembeni bármilyen követelés engedményezése (ideértve annak faktorálását is), illetve a MÁV Szolgáltató Központ Zrt. -vel szembeni bármilyen követelésen zálogjog alapítása csak a MÁV Szolgáltató Központ Zrt. előzetes írásos jóváhagyásával lehetséges. A MÁV Szolgáltató Központ Zrt. írásos jóváhagyása nélküli engedményezéssel, zálogjog alapítással Vevő szerződésszegést követ el a MÁV Szolgáltató Központ Zrt. -vel szemben, melynek alapján Vevőt kártérítési felelősség terheli.

3.8. Amennyiben a Vevő fizetési késedelembe esik, köteles az Eladónak a követelése behajtásával kapcsolatos költségei fedezésére a behajtási költségátalányról szóló 2016. évi IX. törvény szerinti negyven eurónak megfelelő, a Magyar Nemzeti Bank késedelmi kamatfizetési kötelezettség kezdőnapján érvényes hivatalos deviza-középárfolyama alapján meghatározott forintösszeget megfizetni.

3.9. Felek megállapodnak, hogy az Eladó követelésének elévülését a fizetési felszólítás megszakítja.

3.10. Felek rögzítik, hogy az elektronikus számla kibocsátásának és fogadásának Áfa tv. 175.§-ában foglalt feltételeit vállalják, azaz egymás közötti kapcsolatukban kizárólag elektronikus számla benyújtása fogadható el, Eladó esetében az [eszamla@mav.hu](mailto:eszamla@mav.hu) e-mail címen, Vevő esetében az ………………… e-mail címen.

**4. Szállítás**

4.1. Vevő vállalja, hogy az **1. sz. mellékletben** meghatározott vasúti járművet vágást, darabolást követően a szerződés mindkét Fél általi aláírásától számított 45 munkanapon belül elszállítja a vevő által megadott helyszínről azt követően, hogy a vételár Eladó számlájára beérkezett.

**4.2. Az 1. sz. mellékletben szereplő jármű szállítható méretre történő vágása, darabolása, rakodása, és elszállítása a Vevő feladata és költsége*.***

**4.3. Felek rögzítik, hogy a szállítás kizárólag önrakodós tehergépjárművel szállítható.**

***Rakodás során és után a megőrzési felelősség a Vevőé, a kárveszélyt Vevő viseli.***

4.4. Vevő köteles az elszállítás megkezdését megelőzően az aláírt szerződést, valamint megfizetését bizonyító bankszámlakivonat másolatát e-mailben, (majd ezt követően postán is) megküldeni a MÁV Szolgáltató Központ Zrt. Beszerzési, környezetvédelmi és szállítási üzletág részére. Ezek hiányában a szállítás nem kezdhető meg.

4.5. Vevőre az általa kifizetett anyagra vonatkozóan a tulajdonjog a teljes vételár megfizetése után száll át.

***4.6. Vevő által a szállításba bevont közreműködő esetén megbízólevél átadása szükséges Eladó részére, melyet legkésőbb 2 munkanappal a szállítás megkezdése előtt meg kell küldeni MÁV Szolgáltató Központ Zrt. Beszerzési, környezetvédelmi és szállítási Üzletág***

**6. Minőség, szavatosság**

6.1. Vevő kijelenti, hogy az árut megtekintette, megismerte, és ennek megfelelően az áru minőségével kapcsolatban a jövőben sem támaszt Eladóval szemben semmilyen követelést.

6.2. Eladó szavatolja, hogy az adásvételi szerződésben meghatározott anyagon harmadik személynek nem áll fenn olyan joga, mely a Vevő tulajdonszerzését akadályozza, illetve korlátozza.

**7. Szerződésszegés**

7.1. Szerződésszegésnek minősül minden olyan magatartás vagy mulasztás, amelynek során bármely Fél a jelen szerződéses kötelezettségét megsérti.

7.2. A Felek a Vevő nem teljesítése, késedelmes szállítása esetére kötbérfizetésben állapodnak meg. A kötbér alapja a 2. pont szerinti nettó vételár összege.

A kötbér mértéke:

* szállítási késedelem esetén (késedelmi kötbér): napi 0,5 %, de maximum 20 %,
* nem teljesítés esetén (meghiúsulási kötbér): 20 %.

7.3. Amennyiben a Vevő fizetési, illetve szállítási kötelezettségét késedelmesen teljesíti, Eladóval egyeztetve köteles póthatáridőt vállalni. A póthatáridő tűzése nem mentesíti a Vevőt a késedelmi kötbér megfizetése alól. Amennyiben a teljesítésre kitűzött póthatáridő eredménytelenül telik el, úgy Eladó jogosult a szerződéstől azonnali hatállyal elállni. Vevőt ezen esetben kártérítés, vagy kártalanítás nem illeti meg, Vevő azonban köteles a kötbér mértékét meghaladóan az Eladó valamennyi igazolt, a szerződésszegés kapcsán felmerült kárát megtéríteni.

7.4. Ha a Vevő a várható szerződésszegéséről elvárható időben, de legfeljebb a körülmény felmerülésétől számított 48 órán belül nem tájékoztatja az Eladót, úgy az értesítés elmulasztása miatti kötbérként Felek a várható szerződésszegéssel érintett nettó szerződéses érték alapján megállapított, megfizetendő vagy a kimentésre tekintettel meg nem fizetett kötbér értékének 10 %-át kötik ki, illetve abban az esetben, ha a szerződésszegés nem a teljesítéshez kapcsolódik, akkor ezen kötbér mértéke 50.000,- Ft/alkalom. Az  értesítés elmulasztása miatti kötbér akkor is jár, ha a Vevő azon szerződésszegési felelősség alól, melyről értesítést kellett volna adnia, magát egyébként kimenti. A kötbér az Eladó ezzel kapcsolatos igényének bejelentésekor válik esedékessé.

7.5. A kötbér esedékessé válik egyebekben:

* késedelmi kötbér esetén, ha a késedelem megszűnik, vagy a póthatáridő lejár, vagy a kötbér mértéke a kötbérmaximumot eléri,
* nem teljesítési (meghiúsulási) kötbér esetén, ha az Eladó az elállását, vagy felmondását a Vevőnek bejelentette.

7.6. A kötbér számviteli bizonylata a terhelő levél.

Fizetés módja: átutalás. Fizetés határideje a terhelő levél kézhezvételtől számított 15. nap.

7.7. Vevő a Ptk. szerinti felelősséggel tartozik a darabolás, vágás, rakodás szállítás stb. során bekövetkezett károkért.

7.8. A MÁV Szolgáltató Központ Zrt.-t szerződést megerősítő kötelezettség nem terheli.

**8. Munkavédelem**

Vevő köteles betartani, illetve alkalmazottaival és közreműködőivel betartatni a hatályos munkavédelmi szabályok rendelkezéseit, továbbá a jelen szerződés mellékletét képező munkavédelmi előírásokat. (2. számú melléklet) A munkavédelmi előírások be nem tartásából származó minden kár Vevőt terheli.

**9. A szerződés hatálya, megszűnése**

9.1. Jelen szerződés a mindkét Fél általi aláírás napján lép hatályba és a szerződésben rögzített kötelezettségek Felek általi maradéktalan teljesítéséig hatályos.

9.2. A szerződés megszüntethető a Felek közös megegyezésével a közös megegyezés szerint megállapított időpontban, valamint megszüntethető rendkívüli felmondással továbbá elállással, mely jognyilatkozat 10.3. pont szerint történő kézbesítésének napján jelen szerződés megszűnik.

9.3. Szerződő Felek megállapodnak abban, hogy a jelen szerződés különösen, de nem kizárólagosan az alábbiakban meghatározott okok bekövetkezése esetén – a másik Félhez címzett egyoldalú írásbeli jognyilatkozattal – azonnali hatályú felmondás útján is megszüntethető.

9.3.1. Felmondási okok az Eladó részéről különösen:

1. Eladó jogosult a jelen szerződést azonnali hatállyal felmondani abban az esetben, ha a Vevő az Eladó erre vonatkozó írásbeli figyelmeztetése és a szerződésszerű teljesítésre történő felhívása ellenére az Eladó által meghatározott ésszerű – de legfeljebb 8 munkanapos - póthatáridőn belül sem teljesíti a jelen szerződés alapján fennálló kötelezettségeit.
2. Eladó jogosult azonnali hatállyal felmondani a jelen szerződést abban az esetben, ha a Vevő ellen az illetékes bíróság jogerősen felszámolási eljárás lefolytatását rendeli el, és ennek következtében megítélése szerint bizonytalanná válik a Vevő további szerződésszerű teljesítése.

1. Eladó jogosult azonnali hatállyal felmondani a jelen szerződést, ha Vevő együttműködési kötelezettségét súlyosan vagy ismétlődően megszegi vagy egyébként olyan magatartást tanúsít, amely jelen szerződés fenntartását lehetetlenné teszi.
2. Eladó jogosult azonnali hatállyal felmondani a jelen szerződést, ha Vevő végelszámolását az arra jogosult szerv elhatározta.
3. Eladó jogosult azonnali hatállyal felmondani a jelen szerződést, ha a Vevő a fémhulladék elszállítására és kereskedelmére vonatkozó, jelen szerződés szempontjából releváns hatósági engedélyei bármilyen okból megszűnnek.

9.3.2. Felmondási okok a Vevő részéről:

1. Vevő jogosult a jelen szerződést azonnali hatállyal felmondani abban az esetben, ha az Eladó a Vevő erre vonatkozó írásbeli figyelmeztetése és a szerződésszerű teljesítésre történő felhívása ellenére a Vevő által meghatározott ésszerű – de legkevesebb 30 naptári napos - póthatáridőn belül sem teljesíti a jelen szerződés alapján fennálló kötelezettségeit.
2. A Vevő jogosult azonnali hatállyal felmondani a jelen szerződést abban az esetben, ha az Eladó ellen az illetékes bíróság jogerősen felszámolási eljárás lefolytatását rendeli el, és ennek következtében az Vevő megítélése szerint bizonytalanná válik a jelen szerződésből eredő kötelezettségei teljesítése.

9.4. Eladó általi rendkívüli felmondás esetén a Vevőt kártérítés vagy kártalanítás nem illeti meg, azonban Eladó jogosult a szerződésszegés kapcsán felmerült kárát érvényesíteni.

9.5. Felek megállapodnak abban, hogy az Eladó az azonnali hatályú felmondást megalapozó körülmények felmerülése esetében jogosult választása szerint az elállás jogát gyakorolni.

9.6. Eladó fentieken túl is jogosult a Ptk. 6:213 § (1) bekezdésében foglalt elállási illetve felmondási jogát gyakorolni.

**10. Együttműködési és bejelentési kötelezettség**

10.1. Felek a Szerződés teljesítése során együttműködni kötelesek. Ennek során a Felek minden olyan akadályról vagy körülményről, amely a Szerződés teljesítése szempontjából lényeges, amelyek a Szerződésben vállalt kölcsönös kötelezettségekből kifolyólag a teljesítést érintik, kötelesek egymást szóban vagy írásban haladéktalanul értesíteni.

10.2. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást követő 3 munkanapon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.

Felek a jelen szerződésben foglalt valamennyi hivatalos értesítést vagy más közlést írásban kötelesek megküldeni a másik Fél részére.

Az ilyen írásbeli közlést tartalmazó küldemény kézbesítettnek tekintendő az alábbiak szerint:

- átvételi elismervény ellenében kézbe történő átadás esetén az átadás időpontjában,

- futárposta esetében a küldemény átvételének napján,

- ajánlott-tértivevényes postai küldemény esetén a tértivevényen jelzett átvételi időpontban,

- telefax esetében az igazolt feladást követő munkanapon,

- elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a *„Házon kívül”* visszaigazolás esetében.

A hivatalos értesítések, más közlések, jognyilatkozatok hatálya – ha azok tartamából más nem következik - kézbesítésük időpontjában áll be.

10.4. Felek kölcsönösen megállapodnak abban, hogy jelen Szerződés keretében elvégzendő tevékenységre, illetve koordinálására kapcsolattartó személyeket jelölnek ki.

10.4.1. Vevő részéről a jelen Szerződés vonatkozásában meghatározott kapcsolattartó személy:

Vevő esetében:

|  |
| --- |
| Kapcsolattartó: |
| Telefon: |
| E-mail: |

Az egyes dokumentumok Vevő által megadott e-mail címére való megküldése esetén az e-mail nem fogadásából, az olvasás elmaradásából, illetve az email cím hibás voltából, működésképtelenségéből eredő következmények Vevő felelősségi körébe tartoznak.

10.5. A kapcsolattartók bármilyen nyilatkozata kizárólag az operatív együttműködés keretében értelmezhető, nem tekinthető a jelen szerződés módosításának, tartozás elismerésnek, a szerződéses kötelezettségeket meghaladó kötelezettségvállalásnak, illetve jogról való lemondásnak. Ez utóbbi nyilatkozatok megtételére a cégjegyzésre jogosult képviselők jogosultak.

**11. Szerződésmódosítás**

11.1. Jelen Szerződés módosítása a Felek kölcsönös megegyezésével, írásban lehetséges.

Véleményeltérő nyilatkozattal a szerződésmódosítás – semmilyen kikötés esetén – nem hatályosul, az esetleges véleményeltérés szerződésmódosítás kezdeményezésének tekintendő.

11.2. Nem minősül a Szerződés módosításának a Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás.

11.3. Jelen szerződésben foglalt bármely jogosultság Vevő részéről történő részbeni vagy teljes átruházásához az Eladó előzetes írásbeli hozzájárulása szükséges.

11.4. Vevő tudomásul veszi, és már most hozzájárul ahhoz, hogy abban az esetben, ha a MÁV SZK Zrt. „szárazföldi szállítást kiegészítő szolgáltatás” megnevezésű főtevékenységét vagy egyéb a szerződés teljesítése szempontjából releváns tevékenységét a szerződés hatálya alatt más gazdasági társaság veszi át, úgy ezen gazdasági társaság a Vevő külön további hozzájárulása nélkül jogosult a szerződésbe a MÁV Szolgáltató Központ Zrt. pozíciójában belépni és annak kötelezettségeit átvállalni, illetve jogait gyakorolni.

**12. Titoktartás, adatvédelem**

12.1. A jelen szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik.

12.2. A másik Fél bizalmas információjáról tudomást szerző Fél azt kizárólag a jelen szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik Féllel nem közölheti, nyilvánosságra nem hozhatja, nem másolhatja, nem reprodukálhatja.

12.3. Felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen szerződés alapján átvett bizalmas információt – beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni az alábbi esetekben, a szerződés teljesül, a szerződés megszűnik, az információtulajdonos azt megkívánja.

12.4. A jelen pont szerinti titoktartási kötelezettség a Szerződés megszűnését követően időkorlát nélkül fennmarad.

12.5. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.

12.6. Az a Fél, aki a jelen pontban foglalt titoktartási kötelezettséget megszegi, a másik Féllel, illetve külső harmadik személyekkel szemben teljes kártérítési kötelezettséggel tartozik helytállni.

12.7. Jelen Szerződés előkészítése, megkötése és teljesítése során a személyes adatok kezelése és – amennyiben adattovábbításra kerül sor - az adatok továbbítása, az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: általános adatvédelmi rendelet), továbbá az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) alapján történik. A Felek kötelezettséget vállalnak arra, hogy az adatkezelés során az általános adatvédelmi rendelet szerinti adatbiztonsági követelményeknek eleget tesznek, továbbá az érintettek jogainak és jogorvoslati lehetőségeinek legteljesebb figyelembevételével járnak el. Amennyiben a Vevő a fentiekben foglalt kötelezettségeit megszegi, a szerződésszegéssel okozott teljes (közvetett és következményi) kárt (függetlenül attól, hogy az az érintett igényén vagy az eljáró hatóság határozatán és/vagy bírósági határozaton alapul) a MÁV Szolgáltató Központ Zrt. felé megtéríteni köteles.

12.8. A Vevő a jelen szerződés előkészítése, megkötése és teljesítése során tudomására jutott személyes adatot kizárólag a megőrzésre irányadó időtartamig, a szerződés teljesítése érdekében az általános adatvédelmi rendelet 6. cikk (1) bekezdés f) pontja (jogos érdek) alapján kezeli. A Vevő vállalja, hogy az előzőekben meghatározott időtartam letelte, vagy az adatkezelési jogosultság bármely egyéb okból történő megszűnését követően a tudomására jutott személyes adatot teljeskörű és helyre nem állítható módon törli. A MÁV Szolgáltató Központ Zrt. adatkezeléséről szóló részletes tájékoztató a https://www.mavcsoport.hu/mav-szk/adatkezelesi-tajekoztato webcímen található. A Vevő a jelen Szerződés aláírásával igazolja, hogy a fenti webcímen található - „*A MÁV Szolgáltató Központ Zrt. adatkezelési tájékoztatója a szerződés előkészítése, megkötése és teljesítése során képviseletre, aláírásra jogosult személyek, a teljesítésigazoló személyek, a szerződésben megjelölt kapcsolattartók, illetve a szerződés teljesítésében egyéb módon résztvevők vagy közreműködők személyes adatainak kezeléséről*”- adatkezelési tájékoztató(k) tartalmát megismerte és az abban/azokban foglaltakat tudomásul vette, illetve azt/azokat az érintettel – igazolható módon – megismertette.

**13. Vis maior**

13.1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza.

13.2.Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik, Felek akaratától független és elháríthatatlan.

13.3. A vis maiorról Felek egymást kötelesek azonnal elektronikus úton és egyidejűleg ajánlott levélben értesíteni. Az értesítés elmaradásából származó kárért az értesítésre kötelezett Fél felel.

13.4. A vis maior bekövetkeztét – amennyiben annak tényét a felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.

13.5. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.

**14. Egyéb rendelkezések**

14.1. Vevő kötelezettséget vállal arra, hogy jelen szerződésben foglaltak szerint megvásárolt anyagot semmilyen formában harmadik fél részére vasúti járművek felújításához, javításához nem értékesíti, s e célra saját maga sem használja fel.

A megvásárolt tétel, vasútijármű alkatrészként történő továbbértékesítése nem engedélyezett, a főbb alkatrészeket (kerékpár, forgóváz, vonószerkezet stb.) a Vevő köteles a jellegüktől megfosztani, melyről az Eladó a darabolás, vágás helyszínen kíván meggyőződni.

A jelen szerződésben nem rögzített kérdésekben a Ptk., és az egyéb vonatkozó, hatályos jogszabályok rendelkezései irányadóak.

14.2. A Felek kötelezettséget vállalnak arra, hogy a Szerződéshez kapcsolódó vitás ügyeiket békés úton, elsősorban tárgyalás útján rendezik. Amennyiben ez nem vezet eredményre abban az esetben a Polgári perrendtartásról szóló 2016. évi CXXX. törvény rendelkezései szerint hatáskörrel, illetékességgel rendelkező bíróság jogosult eljárni.

14.3. Vevő kötelezettséget vállal arra, hogy Szerződéssel összefüggésben, annak teljesítése során sem az Eladónál, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködők útján nem foglalkoztat, kivéve, ha ebbe az Eladó előzetesen írásban beleegyezett. Ezen szabály megsértése szándékos károkozásnak minősül és a Vevőt teljes kártérítési felelősség terheli. A rendelkezés betartását Eladó a biztonsági szervezete útján bármikor jogosult ellenőrizni.

14.4. Vevő nyilatkozik, hogy az Eladó vezető állású munkavállalóival, választott tisztségviselőivel, alkalmazottaival, illetőleg ezen személyeknek – a Ptk. szerinti – közeli hozzátartozójával nem áll üzleti kapcsolatban, illetve olyan jogviszonyban – így különösen munkaviszonyban, munkavégzésre irányuló egyéb, illetve szerződéses jogviszonyban –, amely az Eladó jogos gazdasági érdekeit sértheti vagy veszélyeztetheti.

14.5. Vevő megismerte és elfogadja az Eladó Etikai Kódexét (http://www.mavcsoport.hu/mav-csoport/etikai-kodex), és az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor az Eladó által lefolytatott eljárásban együttműködik a vizsgálókkal. Vállalja, hogy az Eladó nevében eljáró személy(ek) Etikai Kódexet sértő cselekményé(ei)t jelzi az Eladó által működtetett etikai bejelentő és tanácsadó csatornán keresztül.

14.6. Eladó jogosult a Szerződés időtartama alatt szakmai és biztonsági ellenőrzésre, melynek során a Vevő munkáját nem zavarhatja és a tevékenységét nem késlelteti. Az Eladó ellenőrzése kiterjedhet az irat- és adatszolgáltatás kérésre, melyek teljesítési kötelezettségét a Vevő engedélyezi közreműködői tekintetében is, mely engedélyről Eladó a közreműködő igénybevételét megelőzően köteles a közreműködőt egyértelműen tájékoztatni.

14.7. Amennyiben a jelen Szerződés bármely rendelkezése vagy a rendelkezés bármely része érvénytelennek vagy végre nem hajthatónak minősül, a jelen Szerződés visszamaradó rendelkezései és a rendelkezés visszamaradó részei továbbra is teljes mértékben érvényesek és hatályosak maradnak, továbbá a Felek kötelesek megtenni minden intézkedést és cselekményt, abból a célból, hogy a lehető legnagyobb mértékig elérjék ugyanazt a gazdasági-pénzügyi hatást és/vagy megvalósítsák ugyanazt a célt, amit az érvénytelen vagy végre nem hajtható rendelkezés vagy annak vonatkozó része elérni és/vagy megvalósítani kívánt.

14.8. Jelen Szerződés kizárólag mellékleteivel együtt érvényes.

14.9. Vevő jelen szerződést aláíró képviselője a Ptk. 3:31.§-ára is különös figyelemmel a jelen szerződés aláírásával kijelenti és teljes körű személyes felelősséget vállal azért, hogy a jelen szerződés vonatkozásában képviseleti joga nincs korlátozva, és nyilatkozati joga nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Szolgáltató Központ Zrt-vel szemben nem hatályos és annak semmilyen következménye a MÁV Szolgáltató Központ Zrt.-t nem terheli.

Jelen Szerződés 3 példányban készült, melyből 2 példány a Vevőt, 1 példány az Eladót illeti meg. Jelen Szerződést a Felek erre felhatalmazott képviselői elolvasás után, mint akaratukban mindenben megegyezőt jóváhagyólag, cégszerűen írják alá.

**Mellékletek:**

**1. sz. melléklet: Teljesítési hely, nettó árak (nettó egységár) és az anyag,**

**2. sz. melléklet: Munkavédelmi melléklet**

**3. sz. melléklet: Elektronikus számla követelményei**

**4. sz. melléklet: Átadás - átvételi dokumentum**

**Budapest, 2020. …………………… …………….., 2020. ………………**

|  |  |  |  |
| --- | --- | --- | --- |
| ………………………… | …………………….. | ……………….. | ……………….. |
| **MÁV Szolgáltató Központ Zrt.**  **ELADÓ** | | **VEVŐ** | |

**1. számú melléklet**

**Teljesítési hely, nyitva tartás, nettó árak (nettó egységár) és a hulladék anyag, kapcsolattartó**

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **Anyag megnevezése:** |  |
| **Mennyiség (tonna) ± 20 %:** |  |
| **Megjegyzés:** |  |
| **Értékesítési egységár:** |  |
| **Értékesítési ár összesen (nettó Ft):** |  |

**Budapest, 2020. …………………… …………….., 2020. ………………**

**…………………. …………………. ……………………**

**MÁV Szolgáltató Központ Zrt. VEVŐ**

**ELADÓ**

**2. sz.** **MUNKAVÉDELMI MELLÉKLET**

**Preambulum**

1. Jelen Munkavédelmi Melléklet a „MÁV Csoport” tagjai által kötött szerződések, megállapodások (továbbiakban: Szerződés) általános munkabiztonsági szabályait, feltételeit tartalmazza.
2. A melléklet jogszabályi és egyéb normatív alapja:

* a munkavédelemről szóló 1993. évi XCIII. törvény
* 15/2016. (V. 13. MÁV Ért. 8.) EVIG számú elnök-vezérigazgatói utasítás az idegen személyek MÁV Zrt. területén történő tartózkodásának, magáncélú fényképfelvétel készítésének, engedélyezésének, a külső vállalkozók MÁV Zrt. területén történő munkavégzésének munkavédelmi feltételeiről és engedélyezésének rendjéről (a továbbiakban: együtt munkabiztonsági szabályok)

1. A mellékletben ahol Vállalkozó szerepel értelemszerűen érteni kell a „MÁV Csoport”-tal szerződő valamennyi felet (vevő, megbízott stb.).
2. **Általános rendelkezések**

1.1. Vállalkozó tudomásul veszi, és kötelezettséget vállal, hogy a munkabiztonsági szabályokat a Szerződés teljesítése során betartja.

Vállalkozó köteles betartani a tervezési és kivitelezési munkák során a hatóság, szakhatóság által kiadott valamennyi munkabiztonsági, környezetvédelmi tárgyú dokumentumban (engedély, végzés, határozat, kötelezés stb.) foglalt követelményeket.

1.2. Az 1.1. pontban meghatározott kötelezettség kiterjed mind a Vállalkozóra, mind a Vállalkozó alvállalkozóira, és minden olyan személyre, aki a Szerződés teljesítése érdekében a MÁV Zrt. területére belép (továbbiakban együttesen: „Vállalkozó”).

Vállalkozó a kivitelezési munkáknál *biztonsági és egészségvédelmi koordinátort köteles* foglalkoztatni, akinek a nevét és elérhetőségét a kivitelezési munkák megkezdése előtt 5 munkanappal a MÁV Szolgáltató Központ Zrt. Munkavédelem Szervezet (1087 Budapest, Könyves Kálmán krt. 54-60.) részére köteles bejelenti.

1.3. Vállalkozó valamennyi engedélyezési-, bírálati-, kiviteli- megvalósulási tervdokumentáció készítésekor és a kivitelezés során köteles folyamatosan kapcsolatot tartani munkabiztonsági kérdésekben a MÁV Szolgáltató Központ Zrt. Munkavédelem Szervezetével.

1.4. Vállalkozó kötelezettséget vállal, hogy a jelen mellékletben meghatározott munkavédelmi követelményeket érvényesíti a vele szerződéses jogviszonyban álló további Vállalkozókkal, megbízottakkal, közreműködőkkel (alvállalkozó, közúti fuvarozó, szakértő stb.) szemben, amennyiben azokkal a MÁV Zrt. munkaterületén végeztet a Szerződés teljesítésével összefüggő munkát vagy szolgáltatást.

1.5. Jelen melléklet nem tartalmazza azokat a – jogszabályban, kötelező szabványokban, biztonsági szabályzatokban előírt – munkavédelmi szabályokat, amelyek vonatkozó előírásait a Feleknek – jelen melléklettől függetlenül is – ismerni és alkalmazni kell (pl. munkaköri alkalmasság, emelőgép biztonsági szabályzat, kémiai anyagok biztonsága stb.). Vállalkozó nyilatkozik, hogy valamennyi, a Szerződéssel kapcsolatos jogszabályt, illetve szabályzatot, kötelező szabványt ismeri – ideértve a munkavédelemre vonatkozó valamennyi jogszabályt, biztonsági előírást stb. is – és ezek betartására a munkavédelmi nyilatkozat aláírásával kötelezettséget vállal.

1.6. Vállalkozó kötelezettséget vállal, hogy a munkavégzéshez csak munkabiztonsági szempontból megfelelő állapotban lévő helyiséget, technológiai csatlakozású berendezést (pl. hatásos érintésvédelemmel ellátott villamos dugaszoló aljzatot, vízvételezési lehetőséget, stb.), gépeket, berendezéseket, eszközöket (pl. előírás esetén érvényes vizsgálati, üzemeltetési dokumentációk megléte stb.) használhat, alkalmazhat.

Az átadott eszközökkel végzett munka személyi feltételeit, valamint a munkaeszköz használatának időtartama alatt a munkaeszközre vonatkozó vizsgálati, karbantartási kötelezettséget – eltérő megállapodás hiányában – a Vállalkozó köteles biztosítani, illetve teljesíteni.

1.7. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.

1.8. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.

1.9. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.

1.10. A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.

1.11. A MÁV Zrt. a munkaterületet – alvállalkozó bevonása esetén – is a Vállalkozó részére adja át, illetve a Vállalkozótól veszi vissza.

**2. Közlekedés, anyagmozgatás, szállítás a vasúti vágányok között**

2.1. A vasúti vágányok közötti és a vasúti vágányokat keresztező közlekedésnél a Vállalkozó az egyes veszélyes tevékenységek biztonsági követelményeiről szóló szabályzatok kiadásáról szóló 17/1993. (VII.1.) KHVM rendelet 1. számú és 2. számú melléklet szerint köteles eljárni.

2.2. Vállalkozó tudomásul veszi, ha a közlekedés a vasúti vágányok között, vagy azokat keresztezve anyagmozgatás, szállítás céljából történik, be kell tartani a 2.1. pontban leírtakat valamint a „Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál” tárgyú rendelkezéseket.

2.3. Vállalkozó kötelezettséget vállal, hogy a 2.1. és 2.2 pontban megjelölt utasításokat alvállalkozói, teljesítési segédei stb. részére átadja.

**3. Munkavégzés**

3.1. A Vállalkozó tudomásul veszi, hogy a munkavégzés – a belépési engedélyen kívül – csak írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felsővezetékkel ellátott pályarészen végzett munkáknál, illetve rakodásnál).

3.2. A Vállalkozó kötelezettséget vállal arra, hogy munkavégzésnél a Megrendelő szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő, a személyi biztonságot csökkentő feltételeket nem enged meg.

3.3. Vállalkozó tudomásul veszi, hogy a villamos vontatási berendezések közelében az idevonatkozó szakmai utasításokban (E.101., E.102.) foglaltaknak megfelelően köteles munkát végezni.

**4. Felügyelet alatt végezhető munkák és feltételei**

4.1. Vállalkozó tudomásul veszi, hogy ha a részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a Vállalkozó részéről munkabiztonsági feladatokat összehangoló (felügyelő) személyt (név: ………………………, mobiltelefon: ………………………, levelezési cím: ……………………………….………………) köteles kijelölni.

4.2. A munkavégzés munkabiztonsági szempontból történő összehangolását (felügyeletét) ellátó személy a munkavállaló(k) felügyeletét köteles úgy ellátni, hogy a munkavégzést, azt ellátó személyek személyi biztonságát, egészségét és a forgalom lebonyolítását ne veszélyeztesse. A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

4.3. A felügyelet ellátásával, tevékenységek munkabiztonsági szempontból történő összehangolásával megbízott munkavállaló a közlekedésbiztonságára vonatkozó utasításokat köteles betartani és betartatni.

4.4. Ha felügyeletet ellátó, a tevékenységeket munkabiztonsági szempontból összehangoló személy a MÁV Zrt. és/vagy a MÁV Szolgáltató Központ Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a 6.1. pontban meghatározottak szerint eljárni. A felügyelet ellátó felelőssége és kötelezettsége nem terjed ki a Vállalkozó – a Szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

4.5. A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személy bízható meg.

4.6. A felügyeletet ellátó személy köteles a helyszínen vagy a helyszín áttekintésre alkalmas helyen tartózkodni, ha a munkavégzés jellege, a munkaterület áttekinthetősége, illetve a vasútüzemi és a szolgáltatásait igénybe vevők biztonsága ezt szükségessé teszi. Ha helyszín áttekinthetősége nem oldható meg, a felügyeletet ellátó személy és a távolabb tartózkodók között rádióval vagy más alkalmas módon kell a kommunikációt biztosítani.

4.7. Ha munkaterület a vasút zárt területétől nem választható el, a kiállított munkaengedély birtokában szabad csak munkát végezni. A munkaengedély idő előtti visszavonásáról a Vállalkozót írásban kell értesíteni.

4.8. A 4.7. pontban meghatározott esetekben a munkavégzés munkavédelmi szempontból történő összehangolását végző felügyeletet a Vállalkozó vasúti szakképzettséget igénylő esetekben is elláthatja, ha rendelkezik a vasúti, vagy egyéb szakképzettséget igénylő (pl. vonatvezető, mozdonyvezető, pályamester, távközlőmester, blokkmester, figyelőőr, tolatásvezető stb.) tevékenységhez megfelelő szakképzettséggel, érvényes vizsgával, vizsgákkal és egyéb kötelező feltételekkel (pl. vonalismeret, helyismeret, orvosi alkalmasság stb.), valamint a szakképzettség és egyéb kötelező feltételek meglétét hitelt érdemlően igazolta.

**5. Ellenőrzés**

5.1. Vállalkozó tudomásul veszi, hogy a MÁV Szolgáltató Központ Zrt. ellenőrzésre jogosult munkavállalója a technológiai, személy és közlekedésbiztonságot befolyásoló előírások betartását jogosult ellenőrizni az átadott, elválasztott munkaterületen.

5.2. Az ellenőrzés megkezdése előtt a MÁV Szolgáltató Központ Zrt. munkavállalója ellenőrzési jogosultságát köteles igazolni.

5.3. A Vállalkozó az 5.1. és 5.2. pontokban foglaltakat köteles saját munkavállalói, illetve alvállalkozó tudomására hozni.

5.4. Vállalkozó – vasúti szakképzettséget igénylő – vasúti munkavégzéshez szükséges személyi feltételek teljesülését alvállalkozói vonatkozásában köteles ellenőrizni.

**6. A munkavégzés felfüggesztése**

6.1. Ha a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Vállalkozó erre feljogosított munkavállalója a munkavégzést azonnal leállíthatja.

6.2. A munkavégzés leállítását az elrendelő Félnek írásban a Felek tudomására kell hozni.

6.3. A Vállalkozó képviselője (név: ………………………, mobiltelefon: ………………………, levelezési cím: …………………….……………………) köteles a munkavégzés leállítására vonatkozó elrendelést tudomásul venni, valamint Vállalkozó jelen megállapodás aláírásával a 6.2. pontban részletezett, a munkavégzés leállítására vonatkozó jogosultságát kifejezetten tudomásul veszi.

**7. Oktatás**

7.1. A Vállalkozó vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállalója vagy megbízottja bizonyíthatóan köteles a tevékenységéhez kapcsolódó közlekedésbiztonsági és helyi körülményekből adódó veszélyekről kioktatni. Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a Vállalkozó valamint a MÁV Szolgáltató Központ Zrt. képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje).

7.2. Vállalkozó tudomásul veszi, hogy az általa végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

7.3. Az oktatást végzőt a MÁV Szolgáltató Központ Zrt. Munkavédelem Területi Szolgáltató Központ területi munkabiztonsági szakmai vezetője jelöli ki.

7.4. A Vállalkozó munkavállalóinak munkavédelmi oktatására a Vállalkozó kötelezettséget vállal.

7.5. A Vállalkozóval szerződéses jogviszonyban álló vállalkozók (alvállalkozók, fuvarozók) munkavédelmi oktatásáról a Vállalkozó köteles gondoskodni jelen munkavédelmi mellékletben foglaltak, továbbá a Vállalkozó részére szervezett munkavédelmi oktatáson elhangzottak valamint az esetlegesen részére rendelkezésére bocsátott oktatási segédanyag alapján. A Vállalkozó a saját munkavállalói munkavédelmi oktatására – térítés ellenében – a MÁV Szolgáltató Központ Zrt.-től oktatót kérhet. Ebben az esetben az oktatás tartalmát és formáját külön szerződésben kell meghatározni.

**8. Több külső vállalkozó egyidejű munkavégzése a MÁV Zrt. területén**

8.1. Olyan munkahelyen, ahol különböző külső vállalkozók (munkáltatók) alkalmazásában álló munkavállalókat egyidejűleg foglalkoztatnak és a munkavégzés, illetve a munkaterület szervezési vagy egyéb intézkedésekkel nem határolható el, a munkavégzés munkabiztonsági szempontból történő összehangolásáért a Vállalkozó helyszíni vezetője felel.

**9. Balesetek, rendkívüli események**

9.1. Vállalkozó tudomásul veszi, hogy köteles a személyi sérüléssel járó és/vagy csak dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére azonnal bejelenteni. Amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

9.2. Munkabaleset vagy veszélyeztetés esetén a Felek közös vizsgálatot kezdeményezhetnek, amelynek minden fél köteles eleget tenni, és a vizsgálathoz indokoltan szükséges és a vizsgálatot végzők által írásban pontosan megjelölt okiratokat a Felek kötelesek a vizsgálatot végzők rendelkezésére bocsátani.

**10. Záró rendelkezések**

10.1. Vállalkozó köteles írásban jognyilatkozatot tenni arról, hogy a munkát munkabiztonsági szempontból a mindenkor hatályos munkabiztonsági szabályok és a munkavédelmi mellékletekben foglaltak szerint végzi, illetve végezteti munkavállalóival és képviselőivel.

10.2. A munkavédelemre vonatkozó jogszabályokban, valamint a tervekben és a hatósági határozatokban foglalt munkabiztonsági szabályok nem vagy nem megfelelő tejesítéséből eredő a MÁV Zrt.-t és/vagy MÁV Szolgáltató Központ Zrt.-t ért közvetlen és közvetett károkért a Vállalkozó felel.

10.3. Vállalkozó tudomásul veszi, hogy amennyiben a MÁV Zrt.-nek – a területén hatósági munkabiztonsági ellenőrzéskor a kivitelezéssel kapcsolatban a Vállalkozó érdekkörében és vétkes közrehatása miatt –, illetve a MÁV Szolgáltató Központ Zrt.-nek bírságot kellene fizetnie, úgy azt a MÁV Zrt. és a MÁV Szolgáltató Központ Zrt. a Vállalkozóra hárítja.

10.4. Vállalkozó az ad-hoc látogatók számára olyan egyéni védőruházatot köteles biztosítani, amely egészségügyi szempontból a részükre kiadható.

10.5. Vállalkozó vállalja, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II.20) SZCsM-EüM. rendelet 6.§ (2) b) pontjában foglaltak szerint munkabiztonsági és egészségvédelmi tervet készít

**Budapest, 2020. …………………… …………….., 2020. ………………**

|  |  |  |  |
| --- | --- | --- | --- |
| ……………………….. | …………………… | ……………….. | ……………….. |
| **MÁV Szolgáltató Központ Zrt.**  **ELADÓ** | | **VEVŐ** | |

**3. sz. melléklet**

**E-számla tájékoztató és jognyilatkozat Vevő számára**

Vonatkozó jogszabályok

* [2007. évi CXXVII. törvény (Áfa tv.)](http://net.jogtar.hu/jr/gen/hjegy_doc.cgi?docid=A0700127.TV) 169. §
* A számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló [23/2014. (VI. 30.) NGM rendele](http://net.jogtar.hu/jr/gen/hjegy_doc.cgi?docid=A1400023.NGM)t.

**A MÁV Szolgáltató központ Zrt. által kibocsátott elektronikus számla jellemzői:**

* PDF formátum,
* a PDF fájl mindig tartalmaz egy beágyazott XML formátumú állományt, amely a számla adatait tartalmazza a NAV által előírt formátumnak megfelelően (<http://www.nav.gov.hu/data/cms125806/e_szla_kozlemeny_2009_3_melleklet.pdf>).
* az XML állományon kívül a PDF tartalmazhat egyéb mellékleteket is, amennyiben erről a szerződés rendelkezik
* a PDF állományt hosszútávú megőrzésre alkalmas elektronikus aláírással és időpecséttel hitelesítjük,
* számlánként külön e-mailben küldjük meg a partner elektronikus számlázás céljára megadott e-mail címére
* a számlák postai úton nem kerülnek kézbesítése, azokat elektronikusan küldjük meg

További tájékoztatás, egyeztetés az [e-szamla-kampany@mav.hu](mailto:reklamacio@mav.hu) e-mail címen kérhető.

**JOGNYILATKOZAT**

elektronikus számlázás alkalmazásáról

Alulírott …………………………………………………… mint az ……………………………………………………… (székhely: …………………………………………………………………………………) cégjegyzésre jogosult képviselője, felelősségem tudatában kijelentem, hogy a Társaság részére a MÁV Zrt., a MÁV-START Zrt., a MÁV Szolgáltató Központ Zrt., a MÁV FKG Kft. és a MÁV-HÉV Zrt. (a jognyilatkozat vonatkozásában a továbbiakban MÁV csoport) által kiállított valamennyi számla esetében elfogadom az *elektronikus számlázást,*  tudomásul veszem az alábbiakat:

* A Társaság lemond a papíralapú számla fogadásának lehetőségéről.
* Az elektronikus számla kézhezvétele napjának minden esetben a számla első megküldésének napja tekintendő, függetlenül attól, hogy az e-mail postafiók tulajdonosa állandó munkavégzésének helyén az adott nap banki munkanap/munkanap-e.
* Az elektronikus számlák küldését az alábbi e-mailcímre kérem: …………………………………….
* Az elektronikus számlák fogadására megadott e-mailcím mindenkori szabad fogadóképessége legalább 25 MB.
* Fent megadott e-mailcím megszűnése, változása esetén a MÁV csoportot haladéktalanul, írásban vagy e-mailben értesítem.
* Az e-mail postafiók megteléséből, megszűnéséből, a fent megjelölt szabad tárhely hiányából, illetve a késedelmes értesítésből eredő mindennemű felelősség a Társaságot terheli.
* Amennyiben a MÁV csoport részéről az elektronikus számlák kiállítása és/vagy megküldése átmeneti technikai probléma miatt nem lehetséges, a MÁV csoport az érintett időszakban a számlákat papíralapon állítja ki.

Kelt: ………………………….., 20… …………….. ……

|  |  |
| --- | --- |
| ……………….. | ……………….. |
| **VEVŐ** | |

4. sz. melléklet

iktató szám:

Átadás-Átvétel

4 tengelyes, termes, vasúti távolsági személykocsi

|  |  |  |  |  |
| --- | --- | --- | --- | --- |
| **Leltáriszám**  **Eszközszám**  **Eszközszám START** | **Megnevezés** | **Mennyiség**  **db** | **Egységár**  **Ft** | **Érték**  **Ft** |
| W2905080  1400001194  27002939 | 4 tengelyes termes, távolsági vasúti személykocsi | 1 |  |  |
| ÁFA 27% | | | |  |
| **Bruttó összeg** | | | |  |

Alulírott elismerem, hogy a fenti anyagot a mai napon átvettem.

Budapest,

……………………………….. ……………………………………….

**MÁV SZK Zrt.**

Átadó Átvevő